《山茶花》
宋代·徐月溪

山花又晚出，旧不闻图经。
花深嫌少态，曾入苏公评。
迩来亦变嫌，纷然著名称。
黄香开最早，与菊为辈朋。
纷红更妖艳，玉环带春酲。
伟哉红百叶，花重枝不胜。
犹爱并山茶，开花一尺盈。
日丹又其亚，不减红带鞓。
吐丝心抽须，锯齿叶剪棱。
白茶亦数品，玉磬尤精明。
桃叶何从来，派别疑武陵。
愈出愈奇嫌，一见一欲惊。